Power Snooker
Power Snooker varijanta je snukera. Prvo takmičenje održano je u julu 2010. Glavni promotor snukera Barry Hearn izjavio je da je Power Snooker "osmišljen da bude brži i uzbudljiviji" od tradicionalnog snukera. Igrači se takmiče u vremenski ograničenim partijama čiji ishod odlučuje ukupan broj osvojenih poena, a ne broj osvojenih frejmova. Igra se s devet crvenih kugli, koje se kontinuirano ponovo slažu na sto na kraju svakog frejma do završetka partije. Trajanje partije fiksirano je na 30 minuta, a, kao što je rečeno, pobjednik je onaj ko osvoji više poena, nevezano za broj osvojenih frejmova. Vrijeme za udarac ograničeno je na 20 sekundi. Prvi (pravi) turnir odigran je 30. oktobra 2010. u londonskoj dvorani The O2. Na njemu je učestvovalo osam igrača, a prva nagrada iznosila je 35.000 funti. Pobjednik je bio Ronnie O'Sullivan.